cyanic-selkie/wikianc huggingface dataset:
Lauri Kristian Relander
Tie presidentiksi aukeaa
Vuonna 1925 presidentti K. J. Ståhlberg hieman yllättäen kieltäytyi asettumasta ehdolle toiselle kaudelle. Tämä aiheutti puolueissa hämmennystä, eikä Maalaisliittokaan nimittänyt omaa ehdokastaan ennen kuin valitsijamiesvaalin jälkeen, päivää ennen lopullista äänestystä. Relander nimitettiin puolueensa ehdokkaaksi, koska sen kolme keskeisintä hahmoa, Kyösti Kallio, E. Y. Pehkonen ja Santeri Alkio olivat kaikki kieltäytyneet ehdokkuudesta. Heistä Kallio jopa vastusti oman puolueensa ehdokkaan valintaa ja piti Edistyspuolueen Risto Rytiä parempana vaihtoehtona. Kuitenkin Relander valittiin nuoren tasavallan toiseksi presidentiksi kolmannella äänestyskerralla 172 valitsijamiesäänellä Rytin 109 ääntä vastaan Maalaisliiton, Kokoomuksen ja Ruotsalaisen kansanpuolueen äänillä. Maalaisliiton oikean siiven edustajana Relander sopi kokoomuslaisille, ja ruotsalaiset pitivät hänestä, sillä Relander oli kielikysymyksessä tunnetusti maltillinen; lisäksi hänen vaimonsa oli suomenruotsalainen.
Jälkimaine
thumb|Lauri Kristian Relanderin patsas [[eduskuntatalon valtiosalissa.]] Relander painotti yhteiskunnallisen rauhan säilyttämistä ja edellytti vasemmistolta demokraattisten pelisääntöjen hyväksyntää, oikeistolta tasavallan hyväksymistä ja nationalisteilta kielisopua.
Sleesian kieli
Kielen katsotaan olevan uhanalainen ja se on läheistä sukua niin tšekille kuin puolallekin.
Suvi Koponen
Yksityiselämä
Suvi myöntää mallimaailman hyvät puolet, mutta on tietoinen myös glamourin kääntöpuolesta, raa'asta kilpailusta ja rankoista kuvauspäivistä. "Mä en ole ikinä välittänyt julkisuudesta, mutta se on pakko kestää. Yritän välttää sitä mahdollisimman paljon," hän kertoo ''Missä he ovat nyt? Mallikoulun Suvi'' -dokumentissa.
Morane-Saulnier Parasol
Museokone Suomessa
Keski-Suomen ilmailumuseossa on ollut vuodesta 1990 alkaen toisen Suomen ilmavoimien Thulin Typ D-lentokoneen replika. Molemmat alkuperäiset koneet ovat tuhoutuneet. F 1 tuhoutui jo 16. huhtikuuta 1918 Tampereella, jolloin Ilmavoimien ruotsalainen lentäjä Karl Westman ja suomalainen mekaanikko Sigurd Nylund kuolivat ja olivat suomalaisen sotilasilmailun ensimmäiset uhrit.
Corey Crawford
Junioriura
Crawford pelasi vuodet 2001–2005 QMJHL-juniorisarjaa Moncton Wildcatsissa. Toisen kautensa päätteeksi Chicago Blackhawks varasi hänet NHL:ään toisella kierroksella 57. pelaajana. Crawford pelasi Wildcatsissa jokaisena kautenaan suurimman osan ykkösmaalivahtina. Kaudella 2003–2004 hän vei Wildcatsin aina QMJHL:n finaaleihin saakka, joka vei kuitenkin Gatineau Olympiques otteluvoitoin 4–1.
Jaakobinsauva
Jaakobinsauva navigoinnissa
Alkujaan jaakobinsauvaa ei käytetty navigoinnissa. Johannes Werner ehdotti jaakobinsauvan käyttämistä merellä vuonna 1514, minkä jälkeen esiteltiin parannettu versio navigointia varten. John Dee esitteli sen 1550-luvulla. Parannetussa versiossa asteikko oli suoraan tehty kulman lukemiseksi. Tätä parannettua versiota pitäisi tarkasti ottaen kutsua ristisauvaksi.
Joey Hishon
Maajoukkue
Kaudella 2010–2011 Hishon kutsuttiin osallistumaan Kanadan juniorimaajoukkueen valitsemisleirille Buffalossa järjestettyjä nuorten vuoden 2011 maailmanmestaruuskilpailuja varten. Hänet kuitenkin lähetettiin leiriltä kotiin ensimmäisten joukossa.
Eva Angelina
Elämäkerta
Angelina piti taukoa vuoden 2004 toukokuun ja marraskuun välillä opiskellessaan ja työskennellessään Macaroni Grillillä Valenciassa, Kaliforniassa. Hän palasi pornouralleen poikaystävänsä tehtyä itsemurhan 7. marraskuuta 2004.
Dwight Tiendalli
Kaudet 2009–2012 Tiendalli edusti FC Twenteä ja kaudeksi 2012–2013 hän siirtyi Englannin Valioliigassa pelaavaan Swansea Cityyn.
Jehovan Siionin vanhimpien seurakunta
Thompson kokosi ympärilleen 50-60 kannattajasta koostuneen joukon ja järjesti sen "Jehovan vanhimpien seurakunnaksi". Asemansa turvin Thompson alkoi ohjata yhteisöä haluamaansa suuntaan ja antoi sille esimerkiksi tarkat pukeutumis- ja käyttäytymissäännöt. Syyskuussa 1853 Thompson seuraajineen muutti Mononan piirikuntaan Iowassa ja perusti sinne kommuunin nimeltä "Preparation" ("Valmistuminen").
Equites
Roomalaiset ritarit palvelivat tärkeissä tehtävissä armeijassa kuten sotatribuuneina. Keisariajalla ritareille aukeni mahdollisuus päästä eräisiin valtakunnan tärkeimpiin virkoihin. Keisarit nimittivät yleensä ritareja keisarillisten provinssien prefekteiksi. Tärkeimpiä viroista, joihin roomalainen ritari saattoi päästä, olivat Aegyptuksen eli Egyptin provinssin prefekti ja pretoriaaniprefekti.
Kevin Hayes
Kevin Hayes (s. 8. toukokuuta 1992) on yhdysvaltalainen jääkiekkoilija, joka pelaa NHL-seura St. Louis Bluesissa. Hayes on Chicago Blackhawksin ensimmäisen kierroksen varaus vuodelta 2010. Kevin Hayesin elokuussa 2021 kuollut isoveli Jimmy Hayes oli NHL-kiekkoilija. Myös heidän serkkunsa Tom Fitzgerald ja Keith Tkachuk ovat entisiä NHL-pelaajia.
Restoration Branches
Muiden mormonististen yhteisöjen tavoin Restoration Branches mieltää olevansa Joseph Smithin 6. huhtikuuta 1830 perustaman Kristuksen kirkon legitiimi seuraaja. Yhteisö pitää Smithin poikaa Joseph Smith III:ta isänsä laillisena seuraajana yhteisön johtajana sekä profeettana ja ilmoituksensaajana. Se katsoo Kristuksen kirkon olleen läsnä Reorganisoidussa kirkossa aina 1980-luvulle, jolloin kirkko luopui totuudesta hyväksymällä naispappeuden.
Nico Robin
Robinin yksinäisyys
Robin syntyi Ohara-nimisellä saarella ja on arkeologiperheestä. Hänen äitinsä, Nico Olvia lähti merille etsimään todellista historiaa Robinin ollessa kaksivuotias. Olvia jätti Robinin veljensä ja tämän vaimonsa, Ms.Rojin, huostaan. Roji ei välittänyt Robinista ja kohteli tätä huonosti, tehden aina vain selvemmäksi sen, ettei halunnut koskaan Nico Robinia perheeseensä. Hän halusi Robinin pysyvän pois hänen silmistään, eikä antanut hänen osallistua juhliin. Robinin pirunmarjavoimat pelottivat saaren asukkaita, mikä sai lapsia kiusaamaan häntä. Aikuiset eivät olleet sen parempia, sillä he yleensä moittivat Robinia, jos hän käytti pirunmarjavoimiaan, vaikka Robin käytti niitä vain puolustaakseen itseään kiusaajilta. Hänen ainoat ystävänsä olivat "Tiedon puun" (Tree of Knowledge) oppilaat ja professori Clover. Hänen äitinsä ystävinä he yrittivät pitää Robinista huolta.
Saulon uhraus
Laiva kuitenkin tuhoutui lippueamiraalin (joka myöhemmin tunnetaan nimellä Akainu) käskystä. Syyksi hän kertoi sen, että kyydissä saattoi olla joku arkeologi. Tämä järkytti Sauloa ja jopa Kuzania. Saulo yritti paeta Robinin kanssa, mutta Kuzan jäädytti Saulonin jalan pirunmarjavoimillaan. Kuzanin jäädyttäessä Sauloa, Saulo käskee Robinin paeta merelle. Robin kieltäytyi sanoen, ettei hänellä ole ketään merellä. Silloin Saulo lupasi, että Robin joskus löytäisi mereltä tovereita, eikä hän koskaan olisi täysin yksin. Saulo viimeiseksi teokseen nauroi jäätyessään kokonaan. Syy nauruun oli se, että hänen mielestään kuuluu nauraa, vaikka olisi surullinen.
Pitkäkarvainen skotlanninpaimenkoira
Alkuperä
Näihin piha- ja paimenkoiriin ei juurikaan kiinnitetty huomiota. Käännekohta rodulle tuli kuitenkin 1800-luvulla, kun kuningatar Viktoria kiinnostui rodusta. Kuninkaallisten ja aristokraattien kiinnostus on varmasti vaikuttanut rodun suosioon. Prinsessa Viktorian tullessa kuningattareksi vuonna 1837 hänellä oli useita pitkä- ja lyhytkarvaisia collieita sekä paimenina että seurakoirina. Tunnetuimpia kuningattaren koirista oli Gipsy, joka oli pikimusta lukuun ottamatta valkoisia varpaiden kärkiä. Lyhytkarvaisista tunnetuin oli uros Sharp, joka oli kuningattaren kumppani 15 vuoden ajan ja jonka haudalla Windsorin puistossa on muistopatsas. Suurimmalla osalla sen ajan collie-tyyppisistä koirista oli lyhyt tai lyhyehkö karvapeite. Pitkäkarvaiset koirat kerittiin samaan aikaan lampaiden kanssa. Koiranäyttelytoiminta alkoi Britanniassa 1800-luvun puolivälin jälkeen, jolloin monesta koirarodusta alkoi kehittyä nopeasti entisen käyttötyypin rinnalle näyttelyihin ulkonäön perusteella jalostettu kanta. Väitetään, että collien värin parantamiseksi jalostuksessa käytettiin irlannin- ja gordoninsetteriä. Pään pitkän muodon kehittämiseksi rotuun uskotaan risteytetyn borzoita.
Samoan rugby union -maajoukkue
Englannin MM-kilpailuissa 1991 Samoa voitti alkulohkon otteluissa Walesin ja Argentiinan sekä hävisi Australialle. Puolivälieräottelun se hävisi Skotlannille pistein 6–28. Etelä-Afrikassa 1995 Samoa voitti alkulohkossa Italian ja Argentiinan sekä hävisi Englannille. Puolivälieräottelussa se hävisi Etelä-Afrikalle 14–42.
Samoa oli toukokuussa 2020 kansainvälisen rugbyliitto IRB:n rankingissa 15:nnellä sijalla.
The Return of the Black Death
Vastaanotto
Albumia myytiin tiettävästi "varsin paljon Yhdysvalloissa" Ronny Hansen (Vrede) kertoi 13. joulukuuta 2007 tehdyssä haastattelussa Intense Radion Bob Beemanin kanssa, että "useiden kuulemieni tietolähteiden mukaan The Return of the Black Deathia on myyty yli 10 000 kappaletta, ja sen myynti jatkuu vieläkin." The Return of the Black Death sai ilmestyessään hyvän vastaanoton. Esimerkiksi brittiläiset metallimusiikin aikakauslehdet Kerrang! ja Terrorizer antoivat molemmat albumille 4 pistettä 5:stä. Ihailijoiden antamasta palautteesta rumpali Svein Sander kertoo:
Bağ Dörvdin piiri
Bağ Dörvdin piiri on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueisiin Volgogradin ja Astrahanin alueisiin, idässä Oktjabrin piiriin, etelässä Kötšnrin piiriin ja lännessä Sarpinskin piiriin. Piirin hallinnollinen keskus on Bağ Dörvdin kylä. Piirin pinta-ala on 3 666 km². Vuonna 2002 piirissä oli 10 404 asukasta. Piiri on perustettu 11. tammikuuta 1970.
Skellefteå
Skellefteå (aikaisemmin suom. Heletti ) on entinen kaupunki ja nykyinen Skellefteån kunnan keskustaajama. Skellefteå sijaitsee Perämeren rannikon läheisyydessä Pohjois-Ruotsissa. Se kuuluu Västerbottenin lääniin ja Västerbottenin historialliseen maakuntaan.
Gilan piirikunta
Gilan piirikunta on piirikunta Arizonassa Yhdysvalloissa. Vuoden 2019 arvion mukaan piirikunnan asukasluku oli 54 018, ja pinta-alaltaan se on 12 323 neliökilometriä. Piirikunnan hallinnollinen keskus on Globen kaupunki.
Fort Apachen ja San Carlosin intiaanireservaatit sijaitsevat osittain Gilan piirikunnassa.
Taistelevat läänitysvaltiot
thumb|right|200px|Kiina taistelevien läänitysvaltioiden kaudella, vanhan kartan mukaan. Taistelevien läänitysvaltioiden kausi (戰國時代, yksinkert. 战国时代 zhàn guó shí dài) vallitsi Kiinassa 475–221 eaa. Tällöin Kiina oli jakautunut moneen keskenään taistelevaan valtioon. Rautaa alettiin käyttää myös sota-aseissa.
Jevgenija Šapovalova
Jevgenija Šapovalova (, s. 15. kesäkuuta 1986) on venäläinen maastohiihtäjä. Hän edustaa Uralets-seuraa.
Taistelevat läänitysvaltiot
Yhteiskuntakehitys
Taistelevien läänitysvaltioiden ajanjaksolla Kiinassa kehittyi ajatus laista. Tämä laki oli objektiivinen, julkinen ja kaikkien ihmisten yläpuolella, sillä ohjattiin ihmisiä hierarkkisesti arvostettujen ja ei-arvostettujen tekojen mukaan. Sillä voitiin ohjata kaikkien toimintaa valtion mahdin ja yleisen rauhan suuntaan.
Taistelevat valtiot
thumb|right|350px|Taistelevat valtiot. Qin valtasi kauden lopussa koko Kiinan.
Tähtiportti
Tähtiportti on vuonna 1994 julkaistuun samannimiseen scifi-elokuvaan perustuva kanadalais-yhdysvaltalainen tv-sarja. Tähtiportti-sarjaa tehtiin vuodesta 1997 lähtien kymmenen tuotantokautta. Sarjaa kuvattiin Kanadan Vancouverissa. Tähtiportti SG-1 piti hallussaan kaikkien aikojen pisimpään jatkuneen pohjoisamerikkalaisen scifi-televisiosarjan titteliä, kunnes Smallville ohitti sen neljällä jaksolla vuonna 2010.
Suuren suosionsa vuoksi Tähtiporttia on myös parodioitu lukuisia kertoja. Muun muassa televisiosarja South Parkin 11. tuotantokauden jaksossa 11 Mielikuvitusmaa osa II (engl. Imaginationland pt. II) esiintyy Yhdysvaltojen hallituksen salainen, vuosikymmeniä vanha portaaliprojekti, joka on jo kohtauksen taustamusiikinkin perusteella täysi parodia Tähtiportista.
Tähtiportti
Portti aktivoidaan näppäilemällä osoitteenvalitsimeen seitsemästä symbolista koostuva osoite, jos yhdistetään samassa galaksissa olevaan tähtiporttiin. Toisessa galaksissa olevan tähtiportin osoite muodostuu kahdeksasta symbolista. Stargate Universe -sarjassa Destiny-nimisellä Muinaisten aluksella oleva tähtiportti käyttää osoitteenvalinnassa yhdeksää merkkiä.
Bayeux’n seinävaate
Historiallinen sisältö
Seinävaate heijastelee normandialaista näkemystä historiasta ja kuvatuista tapahtumista. Eritoten tietenkin Vilhelmin suorittamaa valloitusta ja hänen laillista oikeuttaan Englannin kruunuun korostetaan seinävaatteen kertomuksessa. Harald puolestaan esitetään petturina ja valapattona, vaikka tästä valasta ei ole seinävaatteen kertomuksen lisäksi muita todisteita kuin maininta Guillaume de Potiersin teoksessa Gesta Guillelmi, joka sekin on normandialainen lähde.
Vaisto
Vaistot ja ihminen
Latinalaisessa Amerikassa on kuurojen yhdyskuntia tutkimalla saatu selville, että lapset kehittävät vaistomaisesti itselleen kielen melko pienenkin ulkoisen virikkeen avulla. Näiden yhdyskuntien ensimmäisen sukupolven kuurot eivät ole saaneet viittomakielen opetusta, ja he ovat kommunikoineet toisilleen yksinkertaisin elein. Kuitenkin jo heidän lapsensa ovat näiden eleiden pohjalta luonnostaan, toisilleen viittoessaan, kehittäneet monimutkaisen kielen, kieliopiltaan yhtä monimutkaisen kuin puhutut kielet. Vaistonvarainen kyky oppia kieltä ja jopa muodostaa kieli koskee siis myös muita kuin äänteellisiä merkkikieliä. Ilmeisesti kyky tehokkaaseen kommunikointiin on ollut niin suuri etu ihmislajin kehityksen alkuaikoina, että kyky kehittää kieli on koodautunut ihmisen perimään.
Suomalaisen Kirjallisuuden Seura
Seuran yhteydessä toimii vuodesta 1977 FILI – Kirjallisuuden vientikeskus.
SKS:n syntyvaiheet
Perinteinen muistitietoon, puhuttuun ja kuultuun perustuva tiedon ja kulttuurin luominen, tallentaminen ja välittäminen muuttui SKS:n työn tuloksena kirjalliseksi. Muutos johti koko yhteiskunnan kirjallistumiseen, joka ei koskenut vain tiedon välittämistä ja tallentamista vaan yhtä lailla sen tuottamista ja todellisuuden käsitteellistämistä. SKS:n piirissä syntyivät 1800-luvulla kaikki keskeiset humanististen alojen suomenkieliset tieteelliset seurat ja monet instituutiot. Se oli vaikuttamassa Kansallisteatterin, suomalaiskansallisen liike-elämän ja pääoman sekä puoluelaitoksen syntyyn. Vaikka SKS asettui vuonna 1890 pääkaupunkiin, se loi suomalaista yhteiskuntaa ja kulttuuria läpäisevän akselin, jonka toisessa päässä olivat paikalliset perinteentaitajat.
Organisaatio
thumb|SKS:n pääsisäänkäynti. SKS on yleishyödyllinen yhdistys. Sen asioista päättävät vuosikokous ja valtuuskunta. Toimeenpanevana elimenä on hallitus.
Sainte-Laguën menetelmä
Paradoksit
Koska Sainte-Laguën menetelmää käytettäessä puolue voi kasvattaa omaa osuuttaan paikoista jakaantumalla kahtia, menetelmä voi osoittautua ongelmalliseksi vaaleissa, joissa äänestäjien joukko on tunnettu ja ryhmäkuri voimakas.
Gustaf Rancken
Pedagoginen toisinajattelija ja kansanvalistaja
Rancken oli monille valistusjan papeille tyypilliseen tapaan kiinnostunut kansanvalistuksesta ja toteutti näkemyksiään myös käytännössä.
Poseidon (elokuva)
Juoni
Ryhmä on ylösalaisin olevassa aulassa ja kulkee näköalahissiä pitkin, jonka kaatuneet kuilun johdot ja raudat toimivat siltana. Lucky-Larryn ylittäessä kuilua hänen konjakkinsa putoaa veteen, jolloin heidän yläpuolella oleva laivan moottori tulee lattian läpi, murskaten Lucky-Larryn kuoliaaksi ja katkaisten heidän siltansa. Moottori ja Lucky-Larry putoavat ison aulan puoliksi tulvivaan veteen. Moottorin polttoaine synnyttää aulassa tulipalon. Dylan vie paloletkun toiselle puolelle, jolloin Jennifer ja hänen isänsä menevät liukuen putken yli. Juhlasalin lasi-ikkunat pettävät veden paineesta, ja siellä olleet matkustajat hukkuvat.
Kerubi
Taidehistoriassa kerubeiksi kutsutaan toisinaan puttoja, pullukoita pikkuenkeleitä, joita varsinkin barokin aika suosi. Tällainen hahmo on varsin kaukana Hesekielin kirjassa mainitusta tetramorfista, nelihahmoisesta enkeliolennosta, jolla on ihmisen, leijonan, härän ja kotkan kasvot. Tästä hahmosta on myös johdettu Raamatun neljän evankelistan vertauskuvat: Matteus on ihminen, Markus on leijona, Luukas on härkä ja Johannes on kotka.
HMS Havelock (H88)
HMS Havelock (viirinumero H88) oli Britannian kuninkaallisen laivaston H-luokaHävittäjä (laiva)|hävittäjä toisessa maailmansodassa.
Commodore SX-64
Commodore SX-64 on käytännöllisesti katsoen täysin yhteensopiva Commodore 64:n ja 1541-levyaseman yhdistelmän kanssa. SX64:ssä ei ole kasettiasemaa, eikä sille liitintä, joten koneen muistipaikat 0 ja 1 poikkeavat standardista Commodore 64:stä, samaten CIA1-piirin kasettiasemaan kytketty bitti on pois käytöstä. Samaten käyttäjän portissa on vaihtojännitenastat kytketty aavistuksen eri tavalla, joten kaikki lisälaitteet eivät välttämättä toimi. Kaikki sarjaväylään kytkettävät laitteet lähestulkoon poikkeuksetta toimivat myös SX-64-laitteissa ja suurin osa moduuleista. Toimimattomiin moduuleihin kuuluvat esimerkiksi CP/M-moduuli ja ulkoiset prosessorikortit, johtuen muun muassa siitä, että koneen moduuliportti on johdon päässä.
SX64-laitteissa on sama piirisarja kuin standardissa 1980-luvun alun Commodore 64 -koneessa. Piirit ovat 6502-perheen NMOS-sarjan piirejä.
Richard Dean Anderson
Ura
Vuonna 1985 Anderson valittiin päärooliin sarjassa Ihmemies, jossa hän esitti MacGyveriä, teeskentelemätöntä sankaria. Rooli teki Andersonista kansainvälisesti tunnetun. Andersonista miellyttävin televisioprojekti oli näytellä kriitikoiden palkitsemassa sarjassa Legend, joka oli 1800-luvulle sijoittuva omaperäinen science fiction -henkinen lännensarja. Se oli kolmas Andersonin ja Michael Greenburgin perustaman yhtiön, Gekko Film Corp:n, tuottama sarja. Aiemmat olivat Ihmemies MacGyverin TV-elokuvat Lost Treasure of Atlantis vuonna 1993 ja Trail to Doomsday vuonna 1994. Anderson näytteli kahdeksan ensimmäisen kauden ajan pääosaa sarjassa Tähtiportti. Kahdessa viimeisessä tuotantokaudessa hänet nähtiin vain vierailevana tähtenä. Hän vieraili myös sarjoissa Stargate Atlantis ja Stargate Universe.
Johan Jakob Nervander
Runoilija
Nervander tunnettiin alun alkaen runoilijana. Hänen runotuotantonsa painottuu etupäässä 1820-luvulle. Hän julkaisi vuonna 1830 runokäännöksen Dikter af konung Ludvig i Bäjern. Teoksesta Jephtas bok, en minnessång i Israel Nervander palkittiin Ruotsin akatemian palkinnolla. Kootut kaunokirjalliset teokset Skrifter 1 ja 2 julkaistiin vasta hänen kuolemansa jälkeen.
Minnie ja Moskowitz
Minnie ja Moskowitz (Minnie and Moskowitz) on John Cassavetesin käsikirjoittama ja ohjaama yhdysvaltalainen romanttinen komediaelokuva vuodelta 1971. Sen nimiosia näyttelevät Cassavetesin vaimo Gena Rowlands ja Seymour Cassel. Ohjaajan äiti Katherine Cassavetes esittää Seymorin äitiä ja lankomies David Rowlands pappia, ja mukana on Cassavetesin tapaan monia muitakin sukulaisia ja ystäviä. Paljolti improvisointiin perustuvan elokuvan teemana on ihmisten välisen kommunikoinnin vaikeus.
HMS Hesperus
Palvelus
Palvelukseen otettaessa Hearty liitettiin 9. hävittäjälaivueeseen. Alus aloitti 22. tammikuuta vastaanottokokeet, joiden päätyttyä se siirrettiin 29. tammikuuta koulutukseen. Aluksen nimi muutettiin 27. helmikuuta HMS Hesperukseksi, jotta viestityksessä ei olisi mahdollista sekoittaa alusta HMS Hardyyn.
Force H
Alus osallistui 13. kesäkuuta Ark Royalin ja HMS Victoriousin suojaamiseen toimitettaessa Maltalle lentokonetäydennystä operaatio Tracerissa. Aluksen palattua 15. kesäkuuta Gibraltarille se irrotettiin Force H:sta ja palasi 18. kesäkuuta kotimaahan liitettynä Victoriousin suojaukseen. Alus siirrettiin 21. kesäkuuta Liverpoolissa telakalle, josta se palasi palvelukseen heinäkuun alussa.
1944
Tammikuussa 1945 alus siirrettiin 14. saattajaryhmään Portsmouthiin suojaamaan rannikkosaattueita. Alus upotti 30. huhtikuuta sukellusvene U-242:n yhdessä Havelockin sekä Kuninkaallisten ilmavoimien 201. laivueen Short Sunderlandin kanssa.
Alus määrättiin 7. toukokuuta antautuvien sukellusveneiden etsintään luoteisen reitin alueelle. Alus saattoi 13. toukokuuta antautuneet sukellusveneet Lochalshista Loch Foyleen hävitettäviksi (operaatio Deadlight). Se saattoi 29. toukokuuta Norjan hallituksen virkamiehiä Osloon kuljettanutta RMS Andesia yhdessä Havelockin kanssa.
Ahkeraliisa
Tuntomerkit
Lehdet ovat soikeita suippokärkisiä ja hammaslaitaisia. Terälehdet ovat ruusumaiset. Kukat ovat lajikkeesta riippuen valkoiset, erilaisten punaisten sävyiset tai violetit, joskus myös kaksivärisenä valkoisen kanssa. Yksittäiskukat ovat litteät. Kukat ovat yksinkertaisia tai kerrottuja. Kasvutapa on matala ja leveäkasvuinen.
Hoito
Puutarhakasvina ahkeraaliisaa kasvatetaan yksivuotisena kesäkukkana. Huolehditaan runsaasta kastelusta ja lannoituksesta. Niitä käytetään ryhmäkasvina kesäkukkaryhmässä, tai peittämään aukkoja perennaryhmissä. Ahkeraliisaa voi lisätä sekä pistokkaista, joita voi ottaa elokuussa, että siemenistä, jotka kylvetään helmikuussa hiekansekaiseen multaan.
Guido Buchwald
Guido Buchwald (s. 24. tammikuuta 1961) on saksalainen entinen jalkapalloilija ja nykyisin jalkapallovalmentaja. Puolustajana pelannut Buchwald voitti maailmanmestaruuden vuoden 1990 MM-kisoissa. Toukokuusta 2010 lähtien Buchwald on toiminut Japanin jalkapalloliiton neuvonantajana.
Ura pelaajana
Meriitit pelaajana
Musaka
pienoiskuva|vasen|pysty=0.7|Makedonialainen perunapohjainen musaka. Musaka yhdistetään ruokana etenkin kreikkalaiseen keittiöön, vaikka se on suosittu perinneruoka Kreikan lisäksi myös koko Balkanin alueella sekä Turkissa ja Lähi-idässä. Ruokalajin nimi tulee osmaniturkin sanasta musaqqa‘ah (مسقعة), joka on edelleen lainattu arabian kielestä. Lähi-idässä musaka tunnetaan ennen kaikkea kasvisversiona, jossa on munakoisoa, tomaatteja, papuja ja sipulia. Kreikassa tällaista musakaa kutsutaan pseudo-musakaksi (pseftomousakás).
Newcastle United FC
Alkuvuodet (1892–1939)
Kaudella 1897–1898 Newcastle sijoittui 2. divisioonassa toiseksi ja nousi ensimmäistä kertaa pelaamaan Englannin korkeimmalle sarjatasolle Englannin 1. divisioonaan. Ensimmäisen 1. divisioonakauden 1898–1899 päätteeksi Newcastle United sijoittui kolmanneksitoista. 1900-luvun ensimmäinen vuosikymmen oli Newcastle Unitedille menestyksekäs. Newcastlen joukkueeseen nousi useita lupaavia pelaajia. Newcastle Unitedin pelityyli kehittyi nopeaksi lyhytsyöttöpeliksi ja seura alkoi saavuttamaan menestystä. Newcastle United voitti 1. divisioonan mestaruuden ensimmäistä kertaa kaudella 1904–1905. Newcastle keräsi kauden aikana 48 pistettä ja voitti toiseksi sijoittuneen Evertonin pisteellä. Newcastle United oli lähellä voittaa tuplamestaruuden samalla kaudella, sillä Newcastle hävisi FA-cupin loppuottelussa Aston Villalle maalein 0–2. Seuraavalla kaudella 1905–1906 Newcastle hävisi FA-cupin loppuottelussa Evertonille lukemin 0–1. Kaudella 1906–1907 Newcastle voitti toisen kerran Englannin korkeimman sarjatason 1. divisioonan mestaruuden. Mestaruus tuli 51 pisteellä ja kolmen pisteen erolla Bristol Cityyn. Seuraava huomattava saavutus oli kaudella 1907–1908 saavutettu FA-cupin loppuottelupaikka, jossa joukkue hävisi Wolverhamptonille 1–3. Kaudella 1908–1909 Newcastle United voitti kolmannen kerran 1. divisioonan mestaruuden. Mestaruudesta huolimatta kauteen mahtui myös katkeria pettymyksiä. Joulukuussa Newcastle hävisi Sunderlandille 9–1, vaikka ottelu oli puoliajalla tilanteessa 1–1. Mestaruuden Newcastle kuitenkin voitti 53 pisteellä, seitsemän pisteen erolla Evertoniin ja yhdeksän pisteen erolla Sunderlandiin. Seuraavalla kaudella 1909–1910 Newcastle United esiintyi neljättä kertaa FA-Cupin loppuottelussa ja onnistui lopulta voittamaan ensimmäistä kertaa FA-cupin. Loppuottelussa joukkue voitti Barnsleyn uusintaottelussa 2–0. Ensimmäinen loppuottelu oli päättynyt 1–1-tasatulokseen. Seuraavana vuonna Newcastle United selvisi vielä FA-cupin loppuotteluun, mutta hävisi sen Bradford Citylle maalittoman tasapelin jälkeen pelatussa uusintaottelussa maalein 0–1.
Joe Harveyn aika (1962–1975)
Newcastle Unitedin uudeksi manageriksi nimitettiin vuonna 1962 Joe Harvey. Harveyn tavoitteena oli nostaa Newcastle takaisin 1. divisioonaan. Newcastle joutui kuitenkin hakemaan sarjanousua 2. divisioonassa neljän kauden ajan. Vasta kaudella 1964–1965 Newcastle voitti 2. divisioonan ja nousi takaisin 1. divisioonaan. Ensimmäiset kaudet 1. divisioonassa olivat onnistunutta taistelua sarjapaikan säilyttämiseksi. Kausien 1967–1973 välillä Newcastle United sijoitukset vaihtelivat kymmenennen sijan molemmin puolin. Näiden kausien aikana Newcastlen tärkeimpiä pelaajia olivat hyökkääjät Pop Robson ja Malcolm Macdonald. Manageri Joe Harveyn viimeisinä kausina 1973–1974 ja 1974–1975 Newcastle sijoittui kaksi kertaa peräkkäin viidenneksitoista Macdonaldin ollessa jälleen joukkueen paras maalintekijä. Joe Harveyn johdolla Newcastle eteni kaudella 1973–1974 FA Cupin finaaliin asti. Malcolm Macdonald oli joukkueen tärkeimpiä pelaajia kahdeksalla maalillaan Newcastlen edetessä värikkäiden vaiheiden ja monien uusintaotteluiden jälkeen Fa Cupin finaaliin 19 vuoden tauon jälkeen. FA Cupin finaalissa Bill Shanklyn valmentama Liverpool oli kuitenkin liian vahva. Kevin Keegan ratkaisi loppuottelun kahdella maalillaan, ja lopulta Liverpool voitti loppuottelun 3–0.
Kevin Keeganin aikakausi (1992–1997)
Puheenjohtaja Hall aloitti nopeat toimenpiteet Newcastlessa. Manageri Osvaldo Ardiles erotettiin, ja hänen tilalleen uudeksi manageriksi tuli Kevin Keegan. Keeganin johdolla Newcastle onnistui välttämään putoamisen ja säilytti näin paikkansa Englannin 2. divisioonassa. Manageri Keeganin uusia pelaajahankintoja olivat puolustaja Barry Venison, keskikenttäpelaajat Robert Lee ja Paul Bracewell sekä Bristol Citystä ostettu hyökkääjä Andy Cole. 1. divisioonan joukkueiden perustettua Valioliigan Englannin liigan divisioonat uudelleennumeroitiin, ja Newcastle jatkoi kaudella 1992–1993 pelaamista toiseksi korkeimmalla sarjatasolla uudessa 1. divisioonassa. Uusien hankintojen avulla Newcastle voitti 1. divisioonan mestaruuden kauden 1992–1993 päätteeksi ja nousi vasta perustettuun Valioliigaan. Keegan jatkoi joukkueen vahvistamista hankkimalla Peter Beardsleyn Evertonista, Ruel Foxin Norwich Citystä ja Darren Peacockin Queens Park Rangersista. Joukkueen ensimmäinen kausi 1993–1994 Valioliigassa oli menestyksekäs, sillä joukkue sijoittui sarjassa kolmanneksi. Sijoitus oli seuran korkein sarjasijoitus sitten vuoden 1927. Joukkueen tärkeimmiksi pelaajiksi ensimmäisellä Valioliiga-kaudella nousivat Andy Cole ja Peter Beardsley. Kauden päätteeksi Cole voitti koko Valioliigan maalikuninkuuden 34 maalilla. Manageri Keeganin suosiman hyökkäysvoittoisen pelityylin takia urheilutelevisiokanava Sky Sports alkoi nimittää joukkuetta nimityksellä ”The Entertainers”.
Newcastlen alkukausi sujui hyvin, ja vuoden 1996 alussa piste-ero Valioliigaa johtaneen Newcastlen ja toisena olleen Manchester Unitedin välillä oli kasvanut jo 12 pisteeseen. Loppukausi ei kuitenkaan sujunut hyvin. Joulukuun lopulla 1995 Newcastle hävisi Old Traffordilla Manchester Unitedille 2–0. Maaliskuussa 1996 Newcastle hävisi kotonaan St James’ Parkilla uudelleen Manchester Unitedille 0–1. Seuraavaksi oli vuorossa 2–0 vierastappio Arsenalille. Kirvelevin tappio koettiin 3. huhtikuuta Anfieldillä, kun Liverpool voitti Newcastlen kotonaan 4–3. Ottelun ratkaisijaksi nousi lisäajalla Liverpoolin Stan Collymore, joka teki ottelun voittomaaliin. Ottelua on pidetty myöhemmin yhtenä Kevin Keeganin aikakauden klassikko-otteluna. Tappioiden ja yllättävien tasapelien takia Newcastle menetti etumatkansa ja lopulta Manchester United voitti liigamestaruuden. Newcastle United sijoittui sarjassa toiseksi häviten mestaruuden 4 pisteen erolla.
Bobby Robsonin aikakausi (1999–2004)
Parantuneet peliesitykset alkoivat myös näkyä Valioliigassa, jossa Newcastle alkoi nousta kohti kärkeä. Joulukuun ja maaliskuun välisenä aikana Newcastle pelasi seitsemäntoista ottelua Valioliigassa, joista se hävisi vain kaksi ja pelasi kolme tasan. Heikosti sujuneen huhtikuun takia Newcastle ei kuitenkaan pystynyt enää nousemaan mestaruustaisteluun Manchester Unitedin ja Arsenalin kanssa. Lopulta Newcastle sijoittui Valioliigassa kolmanneksi. Mestarien liigassa Newcastle päätyi samaan jatkolohkoon Barcelonan, Interin ja Bayer Leverkusenin kanssa. Jatkolohkossa Newcastle sijoittui seitsemällä pisteellä kolmanneksi eikä näin selviytynyt jatkoon.
Ladysmith
Ladysmith voi viitata ainakin seuraaviin paikkakuntiin:
FS D’Estrées (1867)
D'Estrées oli Ranskan laivaston vuonna 1867 vesillelaskettu puurunkoinen Limier-luokan 1. luokan aviso, joka luokiteltiin vuonna 1876 3. luokan risteilijäksi.
Palvelus
Alus poistettiin alusluettelosta 2. huhtikuuta 1891 Toulonissa.
Tera (yhtye)
Historia
TERAn ensimmäinen single "Kylmä Kaveri" ilmestyi kesällä 2007 ja albumi "Uusi Veri" ilmestyi Maata näkyvissä -festareiden yhteydessä marraskuussa 2007 ja nousi julkaisuviikollaan Suomen virallisen albumilistan sijalle 26. Vuonna 2008 Määttä lähti armeijaan, ja keikoilla heinäkuuhun asti bassonvarressa nähtiin suurimmalta osin Jesse Riikonen Sacrecy-yhtyeestä. Riikonen jatkoi vakibasistina vuoden 2008 lopusta eteenpäin.
Somalian sisällissota
1990-luku
Barren kadottua maahan järjestettiin uusi hätätilahallitus jonka johtoon valittiin Ali Mahdi Mohamed. Maa jakaantui jälleen kahtia, niihin jotka kannattivat USC:in valitsemaa hallitusta ja niihin jotka olivat hallitusta vastaan. Somalian pohjoisosa julistautui omaksi valtioksi nimellä Somalimaa. Yksikään valtio ei ole tunnustanut Somalimaata. Kansa jakaantui kahtia Mohamed Farrah Aididin joukkoihin, jotka vaativat uusia vaaleja, ja Ali Mahdi Mohamedin joukkoihin. Molemmilla oli tukenaan puolet USC:in joukoista. Somalian tulevaisuudesta alettiin taistella myös Mogadishussa. Tuloksena oli tasapeli.
YK:n väliintulo ja rauhanturvausoperaatio
Yhdistyneet kansakunnat julisti Somaliaan asevientikiellon tammikuussa 1992. YK aloitti UNOSOM-rauhanturvaoperaation 1992, ensimmäiset aseettomat tarkkailijat saapuivat pääkaupunkiin huhtikuussa, elokuussa operaatioon liitettiin sotilasjoukkoja. Jatkomissio toteutettiin vuosina 1993-1995. YK:n joukot vetäytyivät maaliskuussa 1995, kun niitä vastaan oli tehty useita väkivaltaisia iskuja.
Rauhanneuvotteluja ja siirtymäkauden hallinto
1990-luvun kuluessa käytiin noin kymmenet rauhanneuvottelut turhaan. Vuonna 2000 Djiboutissa käydyt neuvottelut loivat vihdoin optimismia, ja sovittiin siirtymäkauden hallinnosta. Se ei saanut kuitenkaan riittävän laajaa tukea taakseen. Vuodesta 2002 alkaen Keniassa käytiin joukko rauhanneuvotteluja, joiden seurauksena maahan muodostettiin Somalian siirtymäkauden hallitus. Abdullahi Yusuf Ahmed (SSDF:n entinen johtaja) valittiin sen presidentiksi, ja siirtymäkauden parlamentti valittiin vuonna 2004. Hallinto toimi aluksi Keniasta käsin, sillä Mogadishussa oli liian levotonta. Myös joulukuun 2004 tsunami tuhosi infrastruktuuria. Vuonna 2006 siirtymäkauden parlamentti kokoontui Baidoassa Somalian puolella.
Feta
Euroopan unioni on myöntänyt kreikkalaiselle fetalle nimisuojan vuonna 2005. Lain mukaan vain Kreikassa valmistetusta vuohen- ja lampaanmaitojuustosta saa käyttää nimeä feta. Saksa ja Tanska vastustivat tätä, sillä myös niissä valmistettiin fetan kaltaisia juustoja, joita oli pitkään kutsuttu nimellä feta. Muissa maissa valmistettuja vastaavia juustoja myydään nykyisin esimerkiksi nimityksillä ”salaattijuusto” tai ”valkoinen juusto”. Monissa Balkanin maissa fetaa vastaa sirene-juusto ja turkissa beyaz peynir -juusto. Myös Kreikassa valmistetaan useita paikallisia fetankaltaisia juustoja, joilla on joku muu nimi; näihin kuuluu muun muassa manouri.
Sara Wacklin
Nuoruus ja opiskelu
Wacklin opiskeli vuosina 1813–1815 Turussa ranskaa ja musiikkia. Opinnot mahdollisti kaukaisen sukulaisen, apteekkari Johan Julinin tarjoama taloudellinen tuki. Wacklin työskenteli Turun-vuosiensa jälkeen kotiopettajana eri puolella Etelä-Suomea. Hän opetti muun muassa Gustafva Sofia Hjärnen perheessä ja sai Hjärnen salongista kirjallisia vaikutteita. Wacklin kävi vuonna 1819 opintomatkalla Tukholmassa.
Opettajana
Wacklin lähti heinäkuussa 1835 opintomatkalle Ranskaan, missä hän pystyi suorittamaan ylempiä opintoja, jotka avautuivat Suomen yliopistoissa naisille vasta 1900-luvun alussa. Hän suoritti opettajadiplomin Sorbonnen yliopistossa. Hän lienee ollut ensimmäinen suomalaisnainen, joka hankki opettajan pätevyyden.
Sata muistelmaa Pohjanmaalta
Wacklin muutti syksyllä 1843 Tukholmaan, mistä hän osti kivitalon Köpmansgatanilta. Hän asui sen neljännessä kerroksessa, ja vuokralaisena hänellä oli nuori taideopiskelija Edla Jansson. Wacklin alkoi keskittyä Tukholmassa kirjalliseen uraansa. Hänen ensimmäinen ideansa oli Lyhyt ote Suomen historiasta ynnä muita tietoja Suomen Pohjanmaalta, jota varten hän oli lukenut historiallista kirjallisuutta ja tehnyt sukututkimusta. Wacklinin suunnitelmat kuitenkin muuttuivat, kun hänen pikkuserkkunsa, apupappi ja kirjailija Gustaf Henrik Mellin oli innostanut häntä kirjoittamaan lisää. Mellin auttoi myös löytämään teokselle kustantajan.
Sata muistelmaa Pohjanmaalta otettiin vastaan pääosin myönteisesti, ja esimerkiksi Zachris Topelius ylisti sen sivistyshistoriallista arvoa, sujuvaa sanontaa ja elämänmyönteisyyttä. Wacklinia kuitenkin myös arvosteltiin, ja häntä syytettiin juoruilusta ja valehtelusta, sillä monet henkilöt olivat tunnistettavia.
HMS Harvester (H19)
Palvelus
Alus määrättiin 25. kesäkuuta läntiselle reitille saattuetehtäviin, jolloin sen kotisatamana oli Liverpool. Ensimmäisenä tehtävänään alus suojasi HMS Highlanderin, HMS Volunteerin ja HMS Whirlwindin kanssa saattueen WS1 Clydestä luoteisen reitin alueelle. Alus erkani 30. kesäkuuta saattueesta palaten Clydeen.
Thaurorod
Diskografia
Musiikki & lyriikka: Tanskanen Musiikki: Pohjalainen, lyriikka: Tanskanen Musiikki & lyriikka: Tanskanen
Äänitetty, miksattu ja masteroitu Studiowatercastlessa Jyväskylässä maaliskuussa ja toukokuussa 2006.
Morning Lake (Julkaistu 03/2007)
Sisu (pastilli)
Makeisen logo on säilynyt muuttumattomana vuodesta 1928 lähtien.
Sisu-pastillien valmistus
1960-luvulla Sisun raaka-aineet tulivat Rauhankadun tehtaalle suurissa 50 tai 100 kilon säkeissä tai valtavina paaleina. Suuret lakritsipalat lyötiin kappaleiksi kirveellä, ainekset kuumennettiin erikseen isoissa padoissa avotulella, minkä jälkeen ne sekoitettiin yhteen tietyssä järjestyksessä.
William H. Avery
Avery valmistui Kansasin yliopistosta 1934. Hän oli Yhdysvaltain edustajainhuoneen jäsen vuosina 1955–1965. 25. syyskuuta 2008 hänestä tuli vanhin elävä entinen kongressin jäsen Arthur Andrewsin kuoltua. Hän oli myös ennen kuolemaansa toiseksi vanhin elossa ollut minkään Yhdysvaltain osavaltion kuvernööri Albert Rosellinin jälkeen.
FinnWars
Historia
Modin alkuperäinen nimi oli Finlandiamod, mutta sen nimi muutettiin pian nykyiseksi. Ensimmäinen julkinen versio FinnWars – Winter War (0.5) julkaistiin helmikuussa 2004. Seuraava päivitys (0.55) ilmestyi samana vuonna kesäkuussa ja se toi mukanaan monia uusia ominaisuuksia. Heinäkuussa 2005 modi eteni lopulliseen FinnWars Final (1.0) ‑versioon, joka toi mukanaan lukuisia uudistuksia, kuten muun muassa jatkosodan pelattavaksi. Iceflake Studiosista irrallinen tiimi teki FinnWarsiin myös yksinpelin, joka julkaistiin aluksi erikseen, ja myöhemmin FinnWars Final Extendedin mukana. Seuraava päivitys FinnWars Final Extended julkaistiin 1. kesäkuuta 2006 ja se toi mukanaan uusia ominaisuuksia. Toiseksi uusin päivitys (1.8) julkaistiin 29. marraskuuta 2010, joka toi modifikaation uutta sisältöä. Edellisistä päivityksistä poiketen uuden päivityksen kehittämisestä vastasi modifikaation pelaajista koostunut ryhmä. Päivitykselle julkaistiin korjauspäivitys (1.81) viikkoa myöhemmin 6. joulukuuta. Uusin päivitys 1.82 julkaistiin 29. elokuuta 2011. Päivitys toi mukanaan lukuisia bugikorjauksia, muutaman uuden aseen ja yhden uuden pelattavan kartan, Hankoniemen (pelissä Hanko Peninsula).
Pelaaminen
Kaluston korjaaminen tapahtuu pioneerin avulla Battlefield 1942:n korjausalustojen sijasta. Ammusten saanti onnistuu lipuilta löytyvien ammuslaatikoiden avulla. Lisäksi pikakiväärimies voi antaa ammustäydennystä käsiaseisiin.
Mikroblogi
Viihdemaailma
Useat julkisuuden henkilöt päivittävät twitter-sivustojaan pitäen näin yllä suhdetta faneihinsa. Esimerkiksi Lady Gaga paljasti tulevan albuminsa ensimmäisen singlen Twitterissä. Mikroblogeissa kirjoitetaan myös fiktiivisiä kaunokirjallisia tekstejä, kuten novelleja ja romaaneja.
Kritiikkiä
Mikroblogisivustot kiinnostavat myös hakkereita. Kesällä 2010 ainakin tuhat Twitterin mikroblogia joutui hakkeroiduksi oletettavasti poliittisista syistä.
Tapulikaupunki
Ruotsissa tapulikaupunkeja oli useita, muun muassa Tukholma, mutta Suomessa ensimmäisen luokan tapuli­kaupunkeja olivat vuoden 1614 kauppa- ja purjehdus­säännön mukaan vain Turku ja Viipuri, ja niiden lisäksi Helsinki ja Porvoo olivat toisen luokan tapuli­kaupunkeja. Vuonna 1617 Helsinki ja Porvoo saivat kuitenkin määrä­ajaksi oikeuden myös passiiviseen ulko­maan­kauppaan. Määräaikaa jatkettiin useita kertoja. Kun Helsinki vuonna 1640 siirrettiin Vantaan­joen suulta Viron­niemelle, se sai samalla pysyvästi ensimmäisen luokan tapuli­kaupungin oikeudet, kun taas Porvoo menetti tapuli­kaupungin asemansa kokonaan.
Smallville (3. tuotantokausi)
Juoni
Clark huomaa että hänen koulutoverinsa Jordan näkee tulevaisuuden. Clark on kauhistunut kun Jordan kertoo hänelle näkevänsä Lanan kuolemassa tuleen seuraavina päivinä. Sillä aikaa Chloe tutkii Adamin epäilyksenalaisen käytöksen taustoja ja löytää jotain ikäviä uutisia. Jordan saa myös oudon näyn Clarkin tulevaisuudesta Teräsmiehenä...
Korsetti
Historia
Jo ennen keskiaikaa tunnettiin kureliivit korostaen vyötäröä. Vuoden 1550 tienoilla eurooppalaiset räätälit alkoivat valmistaa nahasta, puusta ja raudasta korsetteja aatelisnaisille. Myöhemmin metallituet ­korvattiin muun muassa valaan luilla ja 1800-luvulta alkaen kumilla.
HMS Hurricane (H06)
Palvelus
Laivue nimettiin marraskuussa uudelleen 9. saattajaryhmäksi. Alus suojasi 1. marraskuuta ryhmän mukana Liverpoolista Irlannin meren poikki saattueen WS4, mistä se erkani 3. marraskuuta. Alus suojasi 17. helmikuuta 1941 HMS Hesperuksen kanssa paikallissaattueena Liverpoolista saattueen WS6B, mistä se erkani 20. helmikuuta palaten Clydeen. Alus suojasi saattueita, kunnes se määrättiin 2. huhtikuuta avustamaan saattueen SC26 ainoana suojana olevaa AMC Worcestershireä. Saattueen jouduttua yhdeksän sukellusveneen hyökkäyksen kohteeksi. Alus suojasi seuraavana päivänä torpedo-osumasta vaurioitunutta Worcestershireä Liverpooliin.
Heinätorin puisto
thumb|260px|Heinätorinpuistoa syksyllä 2009 Heinätorin puisto on Hollihaan kaupunginosassa Oulun kantakaupungin ruutukaava-alueella sijaitseva puisto.
Historiaa
Puistokortteli oli vuoden 1824 asemakaavassa varattu heinätoriksi. Heinätori oli yksi kolmesta Oulun torista, joilla ympäröivien maalaiskuntien asukkaat saivat myydä tuotteitaan. Nimensä mukaisesti torilla on ollut tarkoitus käydä heinäkauppaa. Tori toimi nykyisen puiston paikalla vuoteen 1913 saakka.
Vuode
Vuodetyyppejä
Vuoteen yllä voi olla harsomaisesta kankaasta tehty hyönteissuoja. Vuoteen päällä voi olla myös suorakaiteen muotoinen koristeellinen yläosa.
Peitto
Lyhyitä päiväunia sohvalla tai vuoteessa otettaessa käytetään torkkupeittoa tai šaalia. Torkkupeiton avulla nokoset voidaan ottaa päiväpeiton päällä, jolloin vuoteen sijausta ei tarvitse avata.
Joe Smith
Joe Smith -nimisiä henkilöitä ovat:
Ennen lähtöä
Kirjan tapahtumat sijoittuvat Espooseen, ja tarina alkaa kuvitteellisen kaupunginvaltuutettu Petri Ilveskiven surmasta. Romaani on käännetty usealle kielelle.
Juoni
Kallio alkaa epäillä Rahnastoa Ilveskiven pahoinpitelyn toimeksiantajaksi ja Seppälän surmaajaksi, mutta Espoon poliisin johto torjuu yhteyden ja määrää lopettamaan Ilveskiven surman tutkinnan. Myöhemmin Taskinen paljastaa, että häntä on painostettu uhkaamalla viedä hänen päivähoidon suunnittelijana työskentelevän vaimonsa Tertun työpaikka.
Desmond Child
Desmond Childin ura on jatkunut lähes 40 vuoden ajan. 2000-luvun tuotantoja ovat olleet Meat Loafin albumi Bat out of Hell III: The Monster Is Loose, jolle hän teki myös lauluja, Scorpionsin Humanity: Hour 1, Mariah Careyn uusi albumi sekä The Rasmuksen syyskuussa 2008 julkaistu Black Roses.
Claudia Soto
pienoiskuva|Claudia Soto Claudia Soto (s. 6. heinäkuuta 1993) on chileläinen jalkapalloilija. Hän on pelipaikaltaan keskikenttäpelaaja. Hän on pelannut Chilen naisten maajoukkueessa vuoden 2019 MM-kilpailujen päättyessä 27 maaottelua. MM-kilpailuissa hän pelasi yhden ottelun.
Tuija Piepponen
Yksityiselämä
Piepposen ollessa kuusitoistavuotias hänen nuorempi veljensä hukkui. Hänellä on itseään viisi vuotta nuorempi sisar. Muutettuaan Lappeenrantaan 1960-luvun lopussa hippiaatteeseen ihastunut näyttelijätär eli avoliitossa väkivaltarikoksista tuomitun "Viiksin" kanssa. Vuonna 1972 Piepponen avioitui itseään 22 vuotta vanhemman muusikko Urho "Uke" Pesosen kanssa. Aviomiehen alkoholismi varjosti liittoa, ja se päättyi eroon. Toisen kerran Piepponen avioitui toukokuussa 1988 itseään yksitoista vuotta nuoremman eritrealaisen Hagos Berhanen kanssa. Häiden jälkeen hän sai keskenmenon, josta on todennut: "Keskenmeno on naiselle rankka juttu, mutta näistä kokemuksista ei juuri puhuta. Ehkä ne koetaan liian yksityisiksi." Piepposen kuopus Joonas Berhane syntyi 1990. Hän muutti kaksivuotiaan poikansa kanssa joksikin aikaa aviomiehensä kotimaahan. Piepponen asui vuosia Turussa. Vapaa-ajallaan hän maalaa ja matkustaa. Tuija Piepponen asuu nykyään Nokialla ja hänellä on ateljee, jossa hän maalaa tauluja.
Charles Doolittle Walcott
thumb|Charles Walcott Charles Doolittle Walcott (31. maaliskuuta 1850 – 9. helmikuuta 1927) oli merkittävä yhdysvaltalainen paleontologi. Walcott oli erikoistunut selkärangattomien tutkimiseen. Hän tuli tunnetuksi vuonna 1909 Burgess Shalen fossiiliesiintymän löytäjänä.
Tieteellisen uran alku
Walcott avioitui toistamiseen vuonna 1888 Helena Breese Stevensin kanssa. Pari sai neljä lasta. Hänet valittiin Tieteiden kansalliseen akatemiaan vuonna 1896. Vuonna 1902 Walcott tapasi Andrew Carnegien ja hänestä tuli yksi Carnegie Institution of Washingtonin perustajista.
FS Volta (1867)
Palvelus
Alus lähti 6. tammikuuta 1969 St. Denisistä Madagaskarille Tamataveen, mistä se palasi St. Denisiin 16. tammikuuta. Alus riisuttiin asesita 1. tammikuuta 1872 Cherbourgissa ja se aseistettiin uudelleen 5. elokuuta 1873. Alus lähti 15. huhtikuuta 1876 Etelä-Amerikkaan. Se jatkoi matkaansa Valparaisosta Montevideoon 29. toukokuuta ja alus oli Rio de Janeirossa 13.-30. kesäkuuta. Alus oli Brestissä 15. elokuuta, mistä se käväisi Cherbourgissa 17. elokuuta.
Painaminen
Kirjapainotaidon leviäminen
Lumppupaperin käyttöönotto oli laskenut hintoja ja laattakirjoina voitiin valmistaa latinan kielioppeja, kansantajuisia hartauskirjoja, viihdettä ja lentolehtisiä. Kirjapainotaito tunnettiin 1400-luvun lopussa jo Turkissa, Tanskassa ja Ruotsissa. Kirjapainotaito osoittautui vahvaksi aseeksi uskonpuhdistuksen aikana 1500-luvulla Lutherin ja hänen vastustajiensa taistellessa sieluista. Lutherin saksankielistä Raamattua väitetään painetun jopa 100 000 kappaletta.
Bondin kierto
Bondin kierron kuvaus merivirran kannalta
Golf-virta tuo vettä etelästä ainakin kahdelle termohaliinikierron alaspainumisalueelle, Norjanmerelle 10 Sv voimalla ja Labradorinmerelle 5 Sv voimalla.
Heinrichin tapahtuman ja DO-tapahtuman tandem
Heinrichin tapahtuma ja suurin DO-tapahtuma seurasivat ajallisesti toisiaan kuin ajajat tandempyörässä kun pyörä ajaa ohi. Ensin tapahtui suuri, noin 1 000 vuoden levyinen viileneminen, Heinrichin tapahtuma. Pohjois-Atlantille levisi suuret määrät jäävuoria ja ne sulivat. Tällöin termohaliinikierto pysähtyi kokonaan jäävuorien sulavesien takia. Golfvirta ja Pohjois-Atlantin merijää ulottuivat 50 leveysasteelle. Vallitsi kylmä stadiaali, jäätiköitymisaika. Etelämantereen lämpötila alkoi hitaasti nousta, samoin ilmakehän hiilidioksidipitoisuus. Grönlannissa oli kylmää 1 000 vuotta. Mutta sitten sattui DO-tapahtuma, jolloin lämpötila nousi äkisti. Sulamisvettä vapautui suuri määrä mereen. Merivirta ulottui ainakin 70. leveysasteelle. Alkoi lämmin interstadiaali, jonka aikana lämpötila alkoi kuitenkin laskea hitaasti. Hidasta laskua kesti 1 000 vuotta. Myös Antarktiksen lämpötila kääntyi laskuun. Kun lämpötila oli jälleen kylmällä stadiaalitasanteella, Antarktiksenkin lämpötilan lasku pysähtyi, samoin ilmakehän hiilidioksidipitoisuus. DO-tapahtuman jälkeisellä jääkausitasanteella merivirta ulottui leveysasteelle 60. Heinrich-Dansgaard/Oeschger tandemeita sattui jääkaudella ainakin 14 500 vuotta sitten (H1, Bølling/Allerød-lämpeneminen), 36 000 vuotta sitten (H4, jota seurasi DO- tapahtuma 8), 45 000 vuotta sitten (H5 ja DO-tapahtuma 12).
Palokuntanuoret
Palokuntanuorisotyöllä on pitkät perinteet. Ensimmäinen palokunnan poikakomppania perustettiin Lahden VPK:hon vuonna 1908. Palokuntien poikaosastot yleistyivät Suomessa nopeasti, mutta ongelmana oli toiminnan järjestäytymättömyys. Vuonna 1952 perustettiin valtakunnallinen palokuntapoikatyötoimikunta. Tytöt tulivat mukaan 1970-luvulla, jolloin toiminnan nimi muuttui palokuntanuorisotyöksi. Myös monessa muussa maassa palokuntanuorisotyö on osa palokuntien toimintaa.
Suomen melonta- ja soutuliitto
Liitto on Valtakunnallisen liikunta- ja urheiluorganisaatio, VALO ry:n, kansainvälisen kanoottiliiton (International Canoe Federation, ICF) sekä kansainvälisen soutuliiton (Fédération Internationale des Sociétés d’Aviron, FISA) jäsen.
Ksenokrates
Filosofia
Ontologiansa Ksenokrates rakensi Platonin asettamalle perustukselle: Yhdessä Platonin kanssa hän piti selvänä, että ideat tai luvut ovat luonnon orgaanisten tuotteiden syynä, ja että ne ovat johdettuja ykseydestä (joka on aktiivinen) ja moneudesta (joka on passiivinen). Hän loi tälle perustavanlaatuiselle dogmalle kuitenkin uuden tulkinnan. Platonin mukaan olemassaolo on mieli moneutena: Mieli ykseytenä, eli universaali mieli, käsittää oman moneutensa ikuisina, muuttumattomina, älyllisinä ideoina; ja mieli moneutena, eli erityinen mieli, hahmottaa oman moneutensa lyhytaikaisina, muuttuvina ja aistittavina asioina.
Mikael Agricolan risti
vuonna 2008 professori Seikko Eskola,
2021 kirkkohistorian emeritusprofessori Simo Heininen ja
2022 ylijohtaja Riitta Kaivosoja
Dynamiikka (musiikki)
Musiikissa dynamiikalla tarkoitetaan äänenvoimakkuutta ja erityisesti sen eri vaihteluita.
August Ansa
thumb|150px|August Valdemar Ansa August Valdemar Ansa (16. marraskuuta 1893 Tampere – 19. heinäkuuta 1941) oli suomalainen jääkäriluutnantti. Hänen vanhempansa olivat savenvalaja David Davidsson ja Erika Vilhelmina Lindegren. Hänet vihittiin avioliittoon vuonna 1919 Elli Amanda Lahtisen kanssa.
Suomen sisällissota
Ansa astui Suomen armeijan palvelukseen 11. helmikuuta 1918 varavääpeliksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 9. jääkäripataljoonan 1. komppaniaan, joka siirrettiin 26. maaliskuuta 1918 4. Jääkärirykmentin 11. jääkäripataljoonan 1. komppaniaksi. Hän otti osaa taisteluihin sisällissodassa Viipurissa, missä hän haavoittui lievästi 28. huhtikuuta 1918.
BTK-kuristaja
Pidätys ja tuomio
Rader oli elänyt vuosikymmenien ajan kaksoiselämää ja kuului alueensa seurakunnan aktiivijäseniin. Hän työskenteli turvallisuusalan yrityksessä hälytinlaitteiden asennuspäällikkönä, mikä takasi hänelle pääsyn alueen asuntoihin. Häntä pidettiin erinomaisena työntekijänä. Opiskeltuaan rikosoikeutta hän pääsi eräänlaiseksi paikallispoliisiksi, Park Cityn alueen rankkuriksi. Monet hänen kanssaan tällöin tekemisiin joutuneet pitivät häntä manipulatiivisena ja julmana.
Aishiteruze Baby
Hahmot
Kokoro Tokunaga Kokorosta tulee sarjan aikana Kippein tyttöystävä. Hän on suosittu, vaikkakin hiljainen ja yksinäinen menetettyään äitinsä ollessaan nuori. Tämä seikka yhdistääkin häntä ja Yuzuyua. Hänen isänsä on naimisissa toisen naisen kanssa ja nämä uskovat Kokoron selviävän omillaan kehottaen häntä muuttamaan omaan asuntoon.